# Arne Myggen

### Fra Wikipedia, den frie encyklopædi

Du har nye beskeder (forskel fra næstsidste redigering).

Arne Myggen (2. marts 1921 - 25. april 2005[1]) var en dansk journalist og humorist. Myggen var oprindeligt et tilnavn, der skyldtes hans beskedne størrelse, men familien var glade for navnet og valgte at tage det som familienavn.

Han blev født som Arne Hansen i Lemvig, men familien flyttede snart til Horsens, og det var her, han begyndte sin karriere med at levere artikler og fotografier til blade på egnen. I 1942 mødte han i professionelt øjemed pianisten Lillian Madsen, som han nogle år senere blev gift med. Parret flyttede til København, hvor Arne Myggen arbejdede for flere aviser, blandt andet BT.

Han fik også en forbindelse til Danmarks Radio, hvor han i starten leverede tekster, men snart lavede han selv programmer, der opnåede en vis popularitet. Det var dog med radioquizzen Hvornår var det nu det var?, som han lavede sammen med Claus Walther fra midten af 1960'erne, at han fik sit store gennembrud. Senere var han også en populær vært i Giro 413. Hans radiokarriere blev dog generet af, at han som freelance-medarbejder gang på gang ramte et såkaldt "honorarloft", som gjorde, at han måtte stoppe, ofte mens han var i gang med populære programserier, hvilket var paradoksalt, da han samtidig var meget populært blandt lytterne. Han blev således kåret som "Årets radiofavorit" i Billed-Bladet, 1977.

Parallelt hermed skrev Myggen flere bøger, lige som han skrev tekster til revyer gennem mange år. Som journalist interviewede han en række store navne som dronning Margrethe 2., Piet Hein, Victor Borge, Ella Fitzgerald og Danny Kaye.

I 1977 flyttede Arne og Lillian Myggen til Californien, hvor de kunne være tættere på deres to sønner, Finn og Bent. Arne Myggen fortsatte herfra med at skrive til blandt andet Jyllands-Posten. I sine sidste år led han af Parkinsons sygdom.

## [redigér] Bibliografi

Arne Myggen har blandt andet skrevet følgende bøger:

- Sikken et held (1965)
- Husk det nu (1966)
- Hjælp, jeg er mørkeræd (1967)
- Kunsten at hedde Hansen (1970)
- Ved en lille højtidelighed (1973)
- Rapport fra en stjålen skrivemaskine (1975)
- Så vidt jeg husker (1982)´

## [redigér] Eksterne henvisninger

- Officiel hjemmeside vedligeholdt af hans familie

## [redigér] Noter

1. ↑ På hans officielle hjemmeside, [1], nævnes dødsdatoen 25. maj 2005, men andre steder, f.eks. [2], kan man se, at det må være før den dato. På [3] nævnes den i denne artikel anførte dødsdato.

Hentet fra "http://da.wikipedia.org../../../a/r/n/Arne_Myggen_0b77.html"

Kategorier: Danske journalister | Danske forfattere | Født i 1921 | Død i 2005

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg